open-index/open-wikipedia-markdown huggingface dataset:
கேடிஎம் இடிஎஸ்

**மலாயா மின்சார தொடருந்து சேவை** அல்லது **கேடிஎம் இடிஎஸ்** அல்லது **இடிஎஸ்**, (மலாய்: *Perkhidmatan Tren Elektrik KTM* ஆங்கிலம்: *KTM Electric Train Service*); என்பது மலேசியத் தீபகற்பத்தில் நகரங்களுக்கு இடையிலான மின்சாரத் தொடருந்து சேவைகளை வழங்கும் மலேசியப் போக்குவரத்து அமைப்பு ஆகும். மலாயா தொடருந்து நிறுவனம் (*Keretapi Tanah Melayu Berhad*) (**KTMB**) எனும் நிறுவனத்தினால் இந்தச் சேவை நடத்தப்படுகிறது.

இந்த நிறுவனம் பன்முக மின்சாரத் தொடருந்துகளை (*Electric Multiple-Unit*) (**EMU**) பயன்படுத்துகிறது. மலாயா தொடருந்து நிறுவனத்தால் இயக்கப்படும் இரண்டாவது மின்சார தொடருந்து சேவையாகும். இதற்கு முன்னர் மலாயா பயணிகள் தொடருந்து (*KTM Komuter*) சேவை; மற்றும் மலாயா பன்னகர தொடருந்து (*KTM Intercity*) சேவை; ஆகிய இரு சேவைகள் பயன்பாட்டில் இருந்தன.

## பொது

மலாயா மின்சார தொடருந்து சேவை, மலேசியாவின் வேகமான தொடருந்து சேவையாகும். தீபகற்ப மலேசியாவில்  மற்றும்  இடையே மின்மயமாக்கப்பட்ட மேற்கு கடற்கரை தொடருந்து வழித்தடத்தின் இரட்டைப் பாதையில் இது செயல்படுகிறது. இதற்கு முன்பு  மலாயா பன்னகர தொடருந்து சேவை வழங்கியது.

இந்தச் சேவை தற்போது மலாயா பன்னகர தொடருந்து பிரிவால் இயக்கப் படுகிறது. இது முன்னர் இடிஎஸ் நிறுவனத்தால் (*ETS Sendirian Berhad*) இயக்கப்பட்டது. அப்போது மலாயா தொடருந்து நிறுவனம், அதன் முழு உரிமையாளராக இருந்தது.

## தொடருந்து சேவைகள்

## மேற்கோள்கள்

## மேலும் காண்க

* மலாயா தொடருந்து நிறுவனம்
* பாடாங் பெசார் தொடருந்து நிலையம்
* கோலாலம்பூர் நடுவண் தொடருந்து நிலையம்

## வெளி இணைப்புகள்
* ETS Ticket Online - Compare and Buy ETS Ticket Online
* Keretapi Tanah Melayu Official Website
* Keretapi.com - Railway Fan website 
* Ipoh-Padang Besar Electrified Double Tracking Project website 

பகுப்பு:மலேசிய நிறுவனங்கள்
பகுப்பு:மலேசியாவில் போக்குவரத்து‎
பகுப்பு:மலேசியாவில் தொடருந்து போக்குவரத்து‎
மதன் மகட்டா

**மதன் மகட்டா** (*Madan Mahatta*) இந்தியாவைச் சேர்ந்த ஒரு புகைப்படக் கலைஞர் ஆவார். முக்கியமாக கட்டிடக்கலை தொடர்பான புகைப்படங்கள் எடுப்பதில் ஆர்வம் கொண்டிருந்தார். 1932 ஆம் ஆண்டு முதல் 2014 ஆம் ஆண்டு வரையிலான காலத்தில் இவர் வாழ்ந்தார்.  இராச்சு இரேவால், சார்லசு கோர்ரியா, அபீப் ரகுமான் மற்றும் அச்யுத் கன்விந்தே உள்ளிட்ட கட்டிடக் கலைஞர்களுடன் மதன் நெருக்கமாக பணியாற்றினார். இவரது பல படைப்புகள் கருப்பு மற்றும் வெள்ளை நிறத்தில் உள்ளன. மகட்டா புற்றுநோயால் 5 மார்ச் 2014 ஆம் ஆண்டு மார்ச்சு மாதம் 5 ஆம் தேதியன்று  இறந்தார்.

## மேற்கோள்கள்

பகுப்பு:2014 இறப்புகள்
பகுப்பு:இந்தியப் புகைப்படக்கலைஞர்கள்
பகுப்பு:1932 பிறப்புகள்
ஆராவ் தொடருந்து நிலையம்

**ஆராவ் தொடருந்து நிலையம்** (ஆங்கிலம்: *Arau Railway Station* மலாய்: *Stesen Keretapi Arau*); சீனம்: 亚娄火车站) என்பது தீபகற்ப மலேசியா, பெர்லிஸ் மாநிலத்தில் ஆராவ் நகரில் உள்ள ஒரு தொடருந்து நிலையம் ஆகும். இந்த நிலையம் ஆராவ் மற்றும் அதன் சுற்றுப்புறங்களுக்குச் சேவை செய்கிறது.  இந்த நிலையத்திற்கு ஓர் அரச தொடருந்து நிலையம் எனும் சிறப்புத் தன்மை வழங்கப்பட்டு உள்ளது.

மலாயா மேற்கு கடற்கரை தொடருந்து வழித்தடம் எனும் தீபகற்ப மலேசிய மேற்கு கரை வழித்தடத்தில் (*KTM Wast Coast Railway Line*), தாய்லாந்து நாட்டிற்கு மிக அருகில் உள்ள நிலையமாக இந்த நிலையம் அமைகிறது. பெர்லிஸ் மாநிலத்தின் அரச நகரமான ஆராவ் நகரத்தின் பெயர் இந்த நிலையத்திற்கு வழங்கப்பட்டு உள்ளது. இந்த நிலையம் மாநிலத் தலைநகரமான கங்கார் நகருக்கு 10 கி.மீ. தெற்கில் அமைந்துள்ளது.

## பொது

இந்த நிலையம் கேடிஎம் கொமுட்டர் (**KTM Komuter**) தொடருந்து சேவை; கேடிஎம் இடிஎஸ் (**KTM ETS**) தொடருந்து சேவை; ஆகிய இரண்டு சேவைகளையும் வழங்குகிறது. தீபகற்ப மலேசியாவின் மேற்கு கரை பகுதியில் பெர்லிஸ் மாநிலத்தின் பாடாங் பெசார் தொடருந்து நிலையத்திற்கு அடுத்த நிலையமாக விளங்குகிறது.

தற்போதைய தொடருந்து நிலையம் ஈப்போ - பாடாங் பெசார் மின்மயமாக்கல் மற்றும் இரட்டை தண்டவாளத் திட்டத்தின் ஒரு பகுதியாக கட்டப்பட்டது. கட்டுமான வேலைகள் டிசம்பர் 2014-இல் நிறைவடைந்தன. 22 ஜூன் 2011-இல் பழைய ஒற்றை நடைமேடை நிலையத்திற்குப் பதிலாக புதிய தொடருந்து நிலையம் கட்டப்பட்டது. 

### ஆராவ் பேருந்து நிலையம்

கேடிஎம் இடிஎஸ்  மற்றும் கேடிஎம் கொமுட்டர் தொடருந்துகள் இங்கு நின்று செல்வதால், இந்த இடம் பெர்லிஸ் மாநிலத்தில் மிகவும் முக்கிய இடமாகக் கருதப்படுகிறது. இந்த நிலையம் ஆராவ் பேருந்து நிலையத்திற்கு அருகில் உள்ளது. இங்குள்ள பேருந்து நிலையம், கங்கார், சாங்லூன் மற்றும் அலோர் ஸ்டார் நகரங்களுக்கு பேருந்து சேவைகளை வழங்குகிறது. 

கோலா பெர்லிஸ் பட்டினத்திற்கு பயணிகளை அழைத்துச் செல்லும் வாடகைக்கார் சேவைகளும் உள்ளன. கெடாவில் உள்ள லங்காவி தீவின் முக்கிய படகுத் துறைகளில் கோலா பெர்லிஸ் படகுத் துறையும் ஒன்றாகும். 

லங்காவி தீவுக்குச் செல்லும் பயணிகள் பெரும்பாலும் இந்த நிலையத்திலும், கங்கார் மற்றும் அருகிலுள்ள இடங்களுக்குச் செல்லும் பொது மக்களும் பெரும்பாலும் ஆராவ் நகரில் இறங்கிச் செல்வது வழக்கம்.

## மேற்கோள்கள்

## மேலும் காண்க
* ஆராவ்
* பெர்லிஸ்
* கங்கார்
* மலேசிய தொடருந்து போக்குவரத்து

## வெளி இணைப்புகள்
* Arau Railway Station
* Keretapi Tanah Melayu Official Website

பகுப்பு:பெர்லிஸ் தொடருந்து நிலையங்கள்
பகுப்பு:மலேசியத் தொடருந்து நிலையங்கள்
பகுப்பு:கேடிஎம் இடிஎஸ் தொடருந்து நிலையங்கள்
அஞ்சல் தலைகளில் பூச்சிகள்

[thumb| மலேரியா எதிர்ப்பு முத்திரை [ஐக்கிய நாடுகள் அவை|ஐ.நா.]]
[thumb| 1948ஆம் ஆண்டு [சிலி|சிலியின் முத்திரை. கும்பிடுபூச்சி]]
**அஞ்சல் தலைகளில் பூச்சிகள்** என்பது பல நாடுகளில் அஞ்சல் தலைகளில் இடப்பெற்றுள்ள பூச்சிகள் தொடர்புடையதாகும். இந்த அஞ்சல் தலைகள் 1960களின் கொசு ஒழிப்பு (மலேரியா எதிர்ப்பு) திட்டம் மற்றும் பூச்சிகளின் அடிப்படையிலான வரைகலை வடிவமைப்புகளில் பூச்சிகள் தொடர்பான படங்களுடன் வெளியிடப்பட்டன. பல முத்திரைகளிலும் பட்டாம்பூச்சிகள் இடம்பெற்றுள்ளன.

மற்ற பெரிய மற்றும் மிகவும் கவர்ச்சிகரமான விலங்குகளை விடப் பூச்சிகள் முத்திரைகளில் பிந்திய காலத்தில் தோன்றத் தொடங்கியது. இயற்கை வரலாற்றாசிரியர் கிளாடியோ கேக்கு அஞ்சலி செலுத்தும் வகையில் 1948ஆம் ஆண்டு சிலியில் வெளியிடப்பட்ட தபால் தலையில் வண்டு இடம்பெற்றிருந்தது. இதுவே பூச்சி இடம்பெற்ற முதல் தபால் தலையாகும். இதன் பின்னர், பூச்சிகள் தபால்தலைகளில் இடம்பெறுவது பிரபலமான படங்களாக மாறிவிட்டன. 1953 மற்றும் 1969க்கும் இடையில், உலகம் முழுவதும் வண்டுகள் இடம்பெற்ற சுமார் 100 தபால் தலைகள் வெளியிடப்பட்டன. பெரும்பாலான நேரங்களில், இவை அழகியல் கவர்ச்சிகரமான சிற்றினங்களாகச் சித்தரிக்கப்படுகின்றன. ஆனால் சில முத்திரைகள் தீங்குயிரிப் பூச்சிகளைக் கொண்டுள்ளன. மற்ற நிகழ்வுகளில், எளிமைப்படுத்தப்பட்ட வரைதல் காரணமாக, முத்திரையில் என்ன சிற்றினங்கள் சித்தரிக்கப்பட்டுள்ளன என்பதைக் கண்டறிவது கடினம்.

## மேலும் பார்க்கவும்

* விடயம்சார் தபால்தலை சேகரிப்பு
* தபால்தலை விவரப்பட்டியல்

## மேற்கோள்கள்

## வெளி இணைப்புகள்

* ஸ்காப்பின் பிழை முத்திரைகள். பல படங்கள் மற்றும் மிகவும் முழுமையானது (N க்கு)
* பூச்சி முத்திரைகள் (எளிதான பிரெஞ்சு மொழியில்)
* முத்திரைகளில் வண்டுகள்
* முத்திரைகளில் பூச்சிகள்
* www.malariastamps.com - 100 நாடுகளின் முத்திரைகள் மற்றும் வாசகங்களில் மலேரியா மற்றும் கொசுக்களின் 5ஜிபி படங்கள்

பகுப்பு:அஞ்சல் தலைகள்
பகுப்பு:பூச்சிகள்
நிர்மலா பட்வர்தன்

**நிர்மலா பட்வர்தன்** (*Nirmala Patwardhan*) இந்தியாவைச் சேர்ந்த ஒரு  பீங்கான் கலைஞராவார். 1928 ஆம் ஆண்டு முதல் 2008 ஆம் ஆண்டு வரையிலான காலத்தில் இவர் வாழ்ந்தார், சிந்து மாகாணம் ஐதராபாத்தில்  பிறந்த இவர், சப்பானில் வளர்ந்து, சாந்திநிகேதனில் நந்தலால் போசின் கீழ் கலைப் பாடம் பயின்றார், ஐக்கிய இராச்சியத்தின்  பெர்னார்டு இலீச்சு, செருமனியின் இசுடுட்கார்ட் நகரத்தில்  உல்ரிச் குந்தர், ரே பிஞ்ச்  ஆகியோருடன் பணிபுரிந்துள்ளார்.  *குயவர்களுக்கான கையேடு* , இரண்டாம் பதிப்பாக  *குயவர்களுக்கான புதிய கையேடு*  மற்றும் 11 ஆம் நூற்றாண்டில் உருவாக்கப்பட்ட சீன நுட்பத்தை அடிப்படையாகக் கொண்ட "நிர்மலா சுன் கிளேசு" எனப்படும் படிந்து உறைந்ததை மீண்டும் கண்டுபிடித்தல் மற்றும் மேம்படுத்துதல் ஆகிய நூல்கள் இவரது முக்கிய படைப்புகளில் அடங்கும்.   

## மேற்கோள்கள்

பகுப்பு:2008 இறப்புகள்
பகுப்பு:1928 பிறப்புகள்
பகுப்பு:மட்பாண்டக்கலை
பகுப்பு:இந்தியப் பெண்கள்
என். பொன்னப்பா

**நள பொன்னப்பா** (*N. Ponnappa*)  இந்தியாவைச் சேர்ந்த ஒரு தன்னுரிமை கேலிச்சித்திர ஓவியர் ஆவார். இவரது படைப்புகள் பல இந்தியாவின் பல முக்கிய பத்திரிகைகளில் வெளிவந்துள்ளன.

## ஆரம்ப வாழ்க்கை மற்றும் கல்வி
பொன்னப்பா குடகு இனத்தைச் சேர்ந்தவர்.  மங்களூரில் 1948  ஆம் ஆண்டு நதிகெரியாண்டா சி 'மிட்டூ' சுப்பையா மற்றும்  பொன்னம்மா ஆகிய இரு பள்ளி ஆசிரியர்களுக்கும் மகனாகப் பிறந்தார். இவரது தந்தைவழி தாத்தா பாட்டொளே பழமே என்ற குடகு நாட்டுப்புற பாடல் தொகுப்பாளர் நதிகெரியண்ட சின்னப்பா ஆவார். பொன்னப்பாவின் ஆரம்பக் கல்வி மங்களூர், புனே மற்றும் சென்னை ஆகிய இடங்களில் இருந்தது. இவர் கட்டிடக்கலையில் பட்டம் பெற்றார். உயர் படிப்பிற்காக சிகாகோ சென்றார், அங்கு  இவர் தனது கல்லூரி இதழுக்காக கேலிச்சித்திரங்களை முதலில் வரையத் தொடங்கினார்.

## தொழில்
1970 ஆம் ஆண்டு முதல் 1981 ஆம் ஆண்டு வரை 11 வருட காலத்திற்குப் பிறகு சென்னையில் கட்டடக் கலைஞராக இவர் இயெப்ரி பாவா மற்றும் தில்லி மற்றும் லாகோசு ஆகியவற்றில் பணியாற்றினார், பின்னர் இவர் முழுநேர கேலிச்சித்திர ஓவியராக மாறினார். இந்தியாவில் இவரது கேலிச்சித்திரங்கள் முதலில் 1976 ஆம் ஆண்டில்  இந்தியா டுடே இதழில்  வெளிவந்தன 

## விருதுகள்
இந்தியாவிலும் வெளிநாட்டிலும் பொன்னப்பா கேலிச்சித்திரத்திற்காக விருதுகளை வென்றுள்ளார். மனிதகுலம் மற்றும் ஆற்றல் என்ற தலைப்பில் செருமனியில் நடைபெற்ற பன்னாட்டு கேலிச்சித்திரப் போட்டிக்கான நடுவர் குழுவில் இவர் உறுப்பினராகவும் இருந்தார். கர்நாடக மாநில இராச்யோத்சவா விருதைப் பெற்றார்.  தென் கொரியா, ருமேனியா, செருமனி, சப்பான் போன்ற பல்வேறு நாடுகளில் நடந்த கேலிச்சித்திரப் போட்டிகளில் கலந்து கொண்டு பன்னாட்டு அங்கீகாரம் பெற்றுள்ளார். 2006 ஆம் ஆண்டில், இவருக்கு 'ஆண்டின் கூர்க் நபர்' என்ற பட்டம் வழங்கப்பட்டது.

## தனிப்பட்ட வாழ்க்கை
பெங்களூரில் நீண்ட காலம் தங்கி கேலிச்சித்திரப் பட்டறைகளை நடத்தியிருக்கிறார். தற்பொழுது  தனது மனைவி சோதி செட்டியுடன்  கோவாவில் வசிக்கிறார்.

## மேற்கோள்கள்

பகுப்பு:1948 பிறப்புகள்
பகுப்பு:வாழும் மக்கள்
பகுப்பு:இந்திய கேலிச்சித்திர வரைஞர்கள்
குஞ்ச பிகாரி மெகர்

**குஞ்ச பிகாரி மெகர்** (*Kunja Bihari Meher*) இந்தியாவின் ஒடிசா மாநிலத்தைச் சேர்ந்த ஒரு  கைவினைஞர் மற்றும் நெசவாளர் ஆவார். ஒடிசா மாநிலத்தின் பர்கார் மாவட்டத்தில் இவர் பிறந்தார். இவர் ஒடிசாவின் சம்பல்புரி புடவைகளில் காணப்படும் இக்காட் என்ற கட்டு-சாயப் பாரம்பரியத்திற்கு பெயர் பெற்றவர் ஆவார். இவருடைய இத்தொழில்நுட்பம் சம்பல்புரி கைத்தறி தொழில்துறையின் வளர்ச்சிக்கு பெருமை சேர்த்தது. 1998 ஆம் ஆண்டு இந்திய அரசாங்கம் நாட்டின் நான்காவது உயரிய விருதான பத்மசிறீ விருது குஞ்ச பிகாரி மெகருக்கு வழங்கப்பட்டது. 2009 ஆம் ஆண்டு நெசவு வடிவமைப்புக்கான தேசிய மையத்தின் கைவினைப் பொருட்களுக்கான தேசிய விருதையும் இவர்  வென்றார்.  குஞ்ச பிகாரி மெகரின்  மகன் சுரேந்திர மெகரும் ஒரு பிரபலமான நெசவாளர் ஆவார்.

## மேற்கோள்கள்

பகுப்பு:பத்மசிறீ விருது பெற்றவர்கள்
பகுப்பு:1928 பிறப்புகள்
பகுப்பு:வாழும் மக்கள்
பகுப்பு:ஒடிசா நபர்கள்
ஐயர் பங்களா

**ஐயர் பங்களா** () அல்லது  அய்யர் பங்களா என்பது இந்திய தீபகற்பத்தில் தமிழ்நாடு மாநிலத்தின் மதுரை மாவட்டத்திலுள்ள ஒரு புறநகர்ப் பகுதியாகும்.

கடல் மட்டத்திலிருந்து சுமார் 192 மீட்டர் உயரத்தில் அமைந்துள்ள ஐயர் பங்களா பகுதியின் புவியியல் ஆள்கூறுகள்,  ஆகும். மதுரை, மூன்றுமாவடி, அப்பன்திருப்பதி, கடச்சனேந்தல், கோ. புதூர், பீபி குளம், ஊமச்சிகுளம், யா. ஒத்தக்கடை, தல்லாகுளம், கே. கே. நகர், கோரிப்பாளையம் மற்றும் மாட்டுத்தாவணி ஆகியவை ஐயர் பங்களா பகுதிக்கு அருகிலுள்ள சில முக்கியமான புறநகர்ப் பகுதிகளாகும்.

மதுரையிலிருந்து நத்தம் பகுதிக்குச் செல்வதற்காக சுமார் ரூ.615 கோடி செலவில் சுமார் 7.5 கிலோ மீட்டர் நீளத்தில் கட்டப்பட்டு, 2023ஆம் ஆண்டு மக்கள் பயன்பாட்டிற்காகத் திறக்கப்பட்ட  உயர்மட்ட மேம்பாலச் சாலை ஐயர் பங்களா வழியாகச் செல்கிறது. 2023ஆம் ஆண்டு ஏப்ரல் திங்கள் ஏழாம் நாள் பாரதப் பிரதமரால் காணொலி மூலம் பயன்பாட்டிற்குக் கொண்டு வரப்பட்ட, இந்தியாவிலேயே நீளமான இச்சாலையில், ஏறவும் இறங்கவும், ஐயர் பங்களா பகுதியில் அணுகு சாலைகள் நிறுவப்பட்டுள்ளன.
## மேற்கோள்கள்

## வெளி இணைப்புகள்
* GeoHack - ஐயர் பங்களா

பகுப்பு:மதுரை
அனாக் புக்கிட் தொடருந்து நிலையம்

**அனாக் புக்கிட் தொடருந்து நிலையம்** (ஆங்கிலம்: *Anak Bukit Railway Station* மலாய்: *Stesen Keretapi Anak Bukit*); சீனம்: 阿纳武吉火车站) என்பது தீபகற்ப மலேசியா, பெர்லிஸ் மாநிலத்தில் அனாக் புக்கிட் நகரில் உள்ள ஒரு தொடருந்து நிலையம் ஆகும். இந்த நிலையம் அனாக் புக்கிட் மற்றும் அதன் சுற்றுப்புறங்களுக்குச் சேவை செய்கிறது. 

மலாயா மேற்கு கடற்கரை தொடருந்து வழித்தடம் எனும் தீபகற்ப மலேசிய மேற்கு கரை வழித்தடத்தில் (*KTM Wast Coast Railway Line*), பெர்லிஸ் மாநிலத்தின் ஜித்ரா நகரத்திற்கு அருகில் உள்ளது. 

 -  மின்மயமாக்கல்; மற்றும் இரட்டை தண்டவாளத் திட்டத்தின் ஒரு பகுதியாக அனாக் புக்கிட் நகரில் இந்தப் புதிய தொடருந்து நிலையம் கட்டப்பட்டது. 2014-ஆம் ஆண்டில் செயல்படத் தொடங்கிய இந்த நிலையம் கேடிஎம் இடிஎஸ் நிறுவனத்தின் தொடருந்துகளால் சேவை செய்யப் படுகிறது.

## பொது

இந்த நிலையம் கேடிஎம் கொமுட்டர் (**KTM Komuter**) தொடருந்து சேவை; கேடிஎம் இடிஎஸ் (**KTM ETS**) தொடருந்து சேவை; ஆகிய இரண்டு சேவைகளையும் வழங்குகிறது. இந்த நிலையம் சுல்தான் அப்துல் அலிம் வானூர்தி நிலையத்திற்கு அருகில் உள்ளது. 

சிற்றுந்து வாகனங்களின் மூலம் 5 முதல் 8 நிமிடங்களுக்குள் வானூர்தி நிலையத்தை அடைந்து விடலாம். இந்த வானூர்தி நிலையமும் ஜித்ரா நகரத்திற்கு அருகில் உள்ளது. 

## அனாக் புக்கிட் நகரம்

**அனாக் புக்கிட்** (*Anak Bukit*) மலேசியா, கெடா மாநிலத்தின் கோத்தா ஸ்டார் மாவட்டத்தில் அமைந்து உள்ளது. கெடா மாநில சுல்தான் அவர்களின் அரண்மனை இங்குதான் அமைந்து உள்ளது. கோலா கெடா நாடாளுமன்றத் தொகுதியில் அமைந்து இருக்கும் இந்த நகரத்திற்கு அருகில் அலோர் மேரா மற்றும் கெப்பாலா பத்தாஸ் நகரங்கள் உள்ளன. 

கெடாவின் அரச அரண்மனை இங்கு அமைந்து இருப்பதால் இந்த நகரம் கெடாவின் அரச நகரம் என்று அழைக்கப் படுகிறது. மலேசியாவின் முன்னாள் யாங் டி பெர்துவான் அகோங் துவாங்கு அப்துல் ஹலீம் முவாடாம் சாவின் பிறப்பிடமாகவும் அறியப் படுகிறது. 

## அனாக் புக்கிட் அரண்மனை

2007-ஆம் ஆண்டில் இந்த அரண்மனை 70 மில்லியன் ரிங்கிட் செலவில் புதுப்பிக்கப்பட்டது. 1000 பேர் அமரக் கூடிய மண்டபத்தில் 1400 பேர் அமருவதற்கான மாற்றங்கள் செய்யப் பட்டன. 2008-ஆம் ஆண்டில் அந்த மண்டபத்தில் கெடா சுல்தானின் 50-வது ஆண்டு விழா சிறப்பாகக் கொண்டாடப்பட்டது.

1958-ஆம் ஆண்டில் சுல்தான் பாட்லிஷா காலமானார். அவருக்குப் பின்னர் அவருடைய புதல்வரும் இப்போதைய சுல்தானுமாகிய அப்துல் ஹலீம் முவாடாம் சா, 1959 பிப்ரவரி 20-ஆம் தேதி, கெடாவின் 27-ஆவது சுல்தானாக அரியணை ஏறினார்.

அரண்மனையின் பின்புறத்தில் சுங்கை அனாக் புக்கிட் என்று அழைக்கப்படும் ஓர் ஆறு ஓடுகிறது. இந்த ஆறு சுங்கை கெடா என்று அழைக்கப்படும் கெடா ஆற்றுடன் இணைந்து அலோர் ஸ்டார் வழியாக கோலா கெடா சமவெளியில் பாய்கிறது.

## மேற்கோள்கள்

## மேலும் காண்க
* அனாக் புக்கிட்
* பெர்லிஸ்
* கங்கார்
* ஆராவ்

## வெளி இணைப்புகள்
* Keretapi Tanah Melayu Official Website

பகுப்பு:கெடா மாநிலத்தின் தொடருந்து நிலையங்கள்
பகுப்பு:கேடிஎம் இடிஎஸ் தொடருந்து நிலையங்கள்
பேரியம் டங்சுடேட்டு

**பேரியம் டங்சுடேட்டு**  (*Barium tungstate*) BaWO4 என்ற மூலக்கூற்று வாய்ப்பாட்டால் குறிக்கப்படும் கனிம வேதியியல் சேர்மமாகும். பேரியமும் டங்சுடேட்டு எதிர்மின் அயனியும் சேர்ந்து இச்சேர்மம் உருவாகிறது.

## தயாரிப்பு
பேரியம் நைட்ரேட்டுடன்  அம்மோனியம் பாராடங்சுடேட்டு அல்லது சோடியம் டங்சுடேட்டு சேர்த்து வினைபுரியச் செய்தால் பேரியம் டங்சுடேட்டு வீழ்படிவாகக் கிடைக்கிறது. 
:Ba(NO3)2 + Na2WO4 → BaWO4↓ + 2 NaNO3

## பண்புகள்
பேரியம் டங்சுடேட்டு ஒரு வெள்ளை நிற திண்மப் பொருளாகும். சாதாரண நிலைகளில் CaWO4 என்ற வாய்ப்பாட்டால் குறிக்கப்படும் சீலைட்டு கனிமம் போன்ற நாற்கோண படிகங்களாக இது உருவாக்கிறது. 7 கிகாபாசுக்கலுக்கு மேலான அழுத்தத்தின் கீழ் இச்சேர்மம்  YNbO4 என்ற வாய்ப்பாட்டால் குறிக்கப்படும் பெர்குசோனைட்டு போன்ற ஒரு ஒற்றைச்சாய்வு கட்டமைப்பு மாற்றத்திற்கு உட்படுகிறது.

## பயன்கள்
பேரியம் டங்சுடேட்டு சீரொளி தொழில்நுட்பத்தில் அதிர்வெண் மாற்றியாகப் பயன்படுத்தப்படுகிறது. எக்சுகதிர் புகைப்படம் எடுத்தலிலும்  மற்றும் ஒரு நிறமியாகவும் கூட பயன்படுத்தப்படுகிறது.

## மேற்கோள்கள்

பகுப்பு:பேரியம் சேர்மங்கள்
பகுப்பு:டங்சுடேட்டுகள்
கொடியாங் தொடருந்து நிலையம்

**கொடியாங் தொடருந்து நிலையம்** (ஆங்கிலம்: *Kodiang Railway Station* மலாய்: *Stesen Keretapi Kodiang*); சீனம்: 柯江火车站) என்பது தீபகற்ப மலேசியா, பெர்லிஸ் மாநிலத்தில் கொடியாங் நகரில் உள்ள ஒரு தொடருந்து நிலையம் ஆகும். இந்த நிலையம் கொடியாங் மற்றும் அதன் சுற்றுப்புறங்களுக்குச் சேவை செய்கிறது.

மலாயா மேற்கு கடற்கரை தொடருந்து வழித்தடம் எனும் தீபகற்ப மலேசிய மேற்கு கரை வழித்தடத்தின் (*KTM Wast Coast Railway Line*), கொடியாங் துணைத் தடத்தில் (*KTM Komuter Northern Sector Route No. 2.*) உள்ளது. கெடா மாநிலத்தின் சாங்லூன் நகரம் சற்று அருகில் உள்ளது. 

## பொது

 -  மின்மயமாக்கல்; மற்றும் இரட்டை தண்டவாளத் திட்டத்தின் ஒரு பகுதியாக கொடியாங் நகரில் புதிய தொடருந்து நிலையம் கட்டப்பட்டது. 2015-ஆம் ஆண்டில் செயல்படத் தொடங்கிய இந்த நிலையம் கேடிஎம் கொமுட்டர் நிறுவனத்தின் தொடருந்துகளால் சேவை செய்யப் படுகிறது.

### மலேசியா-தாய்லாந்து எல்லை

இந்த நிலையம் கொடியாங் நகரத்தில் இருந்து 3.4 கி.மீ. தொலைவில் உள்ளது. பெர்லிஸ்-கெடா மாநில எல்லைகள் வெகு தொலைவில் இல்லை. இந்த நிலையம் கேடிஎம் கொமுட்டர் (**KTM Komuter**) தொடருந்து சேவையை மட்டும் வழங்குகிறது. 

கொடியாங் நகரம், சாங்லூன் நகருக்கு அருகில் உள்ளது. மற்றும் தாய்லாந்தின் கெடா எல்லை நகரங்களான சிந்தோக் மற்றும் புக்கிட் காயூ ஈத்தாம் ஆகியவற்றிற்கு மிக அருகில் உள்ளது.

## மேற்கோள்கள்

## மேலும் காண்க

* சாங்லூன்
* புக்கிட் காயூ ஈத்தாம்
* கேடிஎம் கொமுட்டர்
* மலேசியா-தாய்லாந்து எல்லை

## வெளி இணைப்புகள்
* Keretapi Tanah Melayu Official Website

பகுப்பு:மலேசியாவில் போக்குவரத்து
பகுப்பு:மலேசியத் தொடருந்து நிலையங்கள்
பகுப்பு:கெடா மாநிலத்தின் தொடருந்து நிலையங்கள்
பேரியம் செலீனைடு

**பேரியம் செலீனைடு** (*Barium selenide*) BaSe என்ற மூலக்கூற்று வாய்ப்பாட்டால் குறிக்கப்படும் கனிம வேதியியல் சேர்மமாகும். பேரியத்தின்  Ba2Se3, BaSe2 மற்றும் BaSe3 போன்ற பிற சேர்மங்களையும் உருவாக்க முடியும். கார மண் சால்கோசெனைடுகளில் பேரியம் செலீனைடு குறைந்த ஆற்றல்பட்டை இடைவெளியை கொண்டுள்ளது.

## தயாரிப்பு
பேரியம் செலீனேட்டுடன் ஐதரசன் வாயுவைச் சேர்த்து ஒடுக்க வினைக்கு உட்படுத்தி பேரியம் செலீனைடை தயாரிக்கலாம்.:

:BaSeO4 + H2 → BaSe + 4 H2O

அதிக வெப்பநிலையில் பேரியம் கார்பனேட்டு அல்லது பேரியம் ஆக்சைடுடன் செலீனியம் வினைபுரிவதன் மூலமும் பேரியம் செலீனைடை தயாரிக்க முடியும்:

:2 BaCO3 + 5 Se → 2 BaSe + 3 SeO2 + CO2

## மேற்கோள்கள்


பகுப்பு:பேரியம் சேர்மங்கள்
பகுப்பு:செலீனைடுகள்
பகுப்பு:பாறை உப்பு படிகக் கட்டமைப்பு
ரேடியம் டங்சுடேட்டு

**ரேடியம் டங்சுடேட்டு** (*Radium tungstate*) RaWO4 என்ற மூலக்கூற்று வாய்ப்பாட்டால் குறிக்கப்படும் கனிம வேதியியல் சேர்மமாகும். ரேடியம், தங்குதன், ஆக்சிசன் ஆகிய தனிமங்கள் சேர்ந்து இச்சேர்மம் உருவாகிறது. உல்பிரமிக் அமிலத்தின் ரேடியம் உப்பாகவும் இச்சேர்மம் வகைப்படுத்தப்படுகிறது.
## இயற்பியல் பண்புகள்
ரேடியம் டங்சுடேட்டு தண்ணீரில் சிறிதளவு கரையும். வெள்ளை நிற திண்மப்பொருளாக உருவாகிறது.  ரேடியத்தின் அதிக கதிரியக்கத்தன்மை காரணமாக இது குறைந்த அளவிலேயே அறியப்படுகிறது.

## மேற்கோள்கள்

பகுப்பு:ரேடியம் சேர்மங்கள்
பகுப்பு:டங்சுடேட்டுகள்
அஞ்சல் தலைகளில் பறவைகள்

thumb| விமான அஞ்சல் முத்திரைகளுக்கான பொதுவான படமாக பறவைள்
thumb|166x166px| 1875ஆம் ஆண்டு சப்பானின் அஞ்சல் தலை
**அஞ்சல் தலைகளில் பறவைகள்** (Bird stamp) என்பது ஒன்று அல்லது அதற்கு மேற்பட்ட பறவைகளைப் படத்துடன் கூடிய அஞ்சல் தலை ஆகும். விடயம்சார் தபால்தலை சேகரிப்பில் இது முக்கியமான கருப்பொருள் ஆகும்.

1875ஆம் ஆண்டளவில் அஞ்சல் தலைகளில் பறவைகள் தோன்றத் தொடங்கின. சப்பான் மூன்று வகையான *[[வெள்ளை வாலாட்டிக் குருவி]]*, *[[பெரிய வல்லூறு]]* மற்றும் பீன் வாத்து ஆகியவற்றின் பகட்டான விளக்கப்படங்களைக் கொண்ட மூன்று முத்திரைகள் தொடராக வெளியானது. 1869ஆம் ஆண்டு இசுகாட்#116 மற்றும் #121-ல், பொதுவான அஞ்சல் பயன்பாட்டிற்காக வெளியிடப்பட்ட தபால் தலைகளில், இறக்கைகள் விரிந்திருக்கும் கழுகைச் சித்தரிக்கும் அமெரிக்காவின் முதல் பறவை முத்திரை வெளியிடப்பட்டது. 1963-ல் "இயற்கை வாரத்தை" கௌரவிக்கும் வகையில் ஐக்கிய ராச்சியம் தனது பதிப்பை வெளியிட்டது.  2003ஆம் ஆண்டு வரை, உலகம் முழுவதும் 10,000 பறவை முத்திரைகள் வெளியிடப்பட்டுள்ளன.

முக்கிய தபால் தலைச் சேகரிப்பாளர்களுள் கிறிஸ் கிபின்சு ஆவார். இவருடைய பன்னிரண்டாயிரம் தபால் தலைகளில் சுமார் மூவாயிரம் பறவைச் சிற்றினங்கள் சித்தரிக்கப்பட்டதைத் தெரிவிக்கின்றார். இந்தப் பறவைகள் தபால் தலைகளில் பறவையியல் நிறுவனங்களான அமெரிக்க மிதவெப்பமண்ட சங்கம் மற்றும் பறவைகள் அஞ்சல் தலை சமூக அஞ்சல் தலைகளும் அடங்கும்.

## மேற்கோள்கள்

; ஆதாரங்கள்

* 
* 
* 
* 
* 
* 
* 
* 
* 
* 
* BIRDS ON STAMPS

## வெளி இணைப்புகள்

* அஞ்சல் தலைகளில் உலகின் பறவைகள் – கிறிஸ் கிபின்ஸின் ஆன்லைன் சேகரிப்பு

பகுப்பு:பறவைகள்
பகுப்பு:அஞ்சல் தலைகள்
பேரியம் உருத்தேனேட்டு

**பேரியம் உருத்தேனேட்டு** (*Barium ruthenate*)  BaRuO3 என்ற மூலக்கூற்று வாய்ப்பாட்டால் குறிக்கப்படும் கனிம வேதியியல் சேர்மமாகும். 

## தயாரிப்பு
1200 ° செல்சியசு வெப்பநிலைக்கும் கீழான வெப்பநிலையில் பேரியம் ஆக்சைடு மற்றும் ருத்தேனியம்(IV) ஆக்சைடு ஆகியவற்றை விகிதவியல் அளவுகளில் சேர்த்து வினை புரியச் செய்தால் பேரியம் உருத்தேனேட்டு உருவாகிறது.  அல்லது Ba[Ru(NO)(NO2)4(OH)]·xH2O என்ற நீரேற்று வெப்பச் சிதைவுக்கு உட்பட்டாலும் பேரியம் ருத்தேனேட்டு கிடைக்கிறது. 

## வினைகள்
ருத்தேனியம் மற்றும் ருத்தேனியம்(IV) ஆக்சைடுடன் 1250 ° செல்சியசு வெப்பநிலையில்  இது வினைபுரிந்து கருப்பு ஊசி போன்ற படிக BaRu6O12  சேர்மத்தை தருகிறது. ஐதரசன் அல்லது சிர்க்கோனியம் உலோகங்களுடன்  பேரியம் உருத்தேனேட்டு வினைபுரிந்தால் ஒடுக்கவினை நிகழ்ந்து ருத்தேனியம் உருவாகிறது.

## மேற்கோள்கள்


## மேற்கோள்கள்
* 

பகுப்பு:பேரியம் சேர்மங்கள்
பகுப்பு:பெரோவ்சிகைட்டுகள்
பகுப்பு:தாண்டல் உலோக ஆக்சைடுகள்
பகுப்பு:ருத்தேனியம் சேர்மங்கள்
பகுப்பு:உருத்தேனேட்டுகள்
கொண்டித்தோப்பு காசி விசுவநாதர் கோயில்

**கொண்டித்தோப்பு காசி விசுவநாதர் கோயில்** அல்லது **ஜார்ஜ் டவுன் காசி விசுவநாதர் கோயில்** என்பது இந்திய தீபகற்பத்தின் தமிழ்நாடு மாநிலத்தில் சென்னை மாவட்டத்தின் ஜார்ஜ் டவுன் பகுதிக்கு அருகிலுள்ள சௌகார்பேட்டை பகுதியின் அண்மையிலுள்ள கொண்டித்தோப்பு புறநகர்ப் பகுதியில் அமைந்துள்ள ஒரு சிவன் கோயில் ஆகும்.

கடல் மட்டத்திலிருந்து சுமார் 53 மீட்டர் உயரத்தில் அமைந்துள்ள கொண்டித்தோப்பு காசி விசுவநாதர் கோயிலின் புவியியல் ஆள்கூறுகள்,  ஆகும்.

இக்கோயில், தமிழக அரசின் இந்து சமய அறநிலையத் துறை கட்டுப்பாட்டில் இயங்குகிறது.
## மேற்கோள்கள்

## வெளி இணைப்புகள்
* GeoHack - கொண்டித்தோப்பு காசி விசுவநாதர் கோயில்

பகுப்பு:சென்னை மாவட்டத்திலுள்ள சிவன் கோயில்கள்
கோடார்டு விண்வெளி பறப்பு மையம்

**கோடார்டு விண்வெளி பறப்பு மையம்** *(Goddard Space Flight Center)* (**GSFC**) என்பது  ஐக்கிய அஎரிக்கா, மேரிலாந்து, கிரீன்பெல்ட்டில் உள்ள வாழ்சிங்டனில் இருந்து வடகிழக்காக,  தொலைவில் அமைந்துள்ள ஒரு பெரிய நாசா விண்வெளி ஆராய்ச்சி ஆய்வகமாகும். நாசாவின் முதல் விண்வெளி பறப்பு மையமாக 1959, மே 1 இல் நிறுவப்பட்டது, **கோடார்டு விண்வெளி பறப்பு மையம்** தோராயமாக 10,000 அரசு ஊழியர்கள், ஒப்பந்தக்காரர்களைப் பயன்படுத்துகிறது. இது அமெரிக்க  ஏவூர்தி  செலுத்த முன்னோடியான ராபர்ட் எச். கோடார்டின் நினைவாகப் பெயரிடப்பட்டது, இது பத்து முதன்மை நாசா கள மையங்களில் ஒன்றாகும். **கோடார்டு விண்வெளி பறப்பு மையம்** ஓரளவுக்கு முன்னாள் கோடார்டு மக்கள்தொகை கணக்கெடுப்பு மையம் குறித இடத்தில் உள்ளது; இது கிரீன்பெல்ட் அஞ்சல் முகவரியைக் கொண்டுள்ளது.

கோடார்டு விண்வெளி பறப்பு மையம் என்பது அமெரிக்காவில் உள்ள விஞ்ஞானிகள் மற்றும் பொறியாளர்களின் மிகப்பெரிய ஒருங்கிணைந்த அமைப்பாகும், இது விண்வெளியில் இருந்து  நோக்கீடுகள்கள் மூலம் பூமி, சூரிய குடும்பம் மற்றும் புடவி பற்றிய அறிவை அதிகரிக்க பணிக்கப்பட்டுள்ளது. கோடார்டு விண்வெளி பறப்பு மையம் என்பது ஒரு முதன்மை அமெரிக்க ஆய்வகமாகும். கோடார்டு விண்வெளி பறப்பு மையம்  அறிவியல் ஆய்வு, மேம்பாடு, விண்வெளி அமைப்புகளினவூருவாக்கம், செயல்பாடு இன்னும் தொடர்புடைய பிற தொழில்நுட்பங்களை மேம்படுத்துகிறது. கோடார்டு விஞ்ஞானிகள் ஒரு பணியை உருவாக்கி ஆதரிக்க முடியும், மேலும் கோடார்டு பொறியாளர்கள், தொழில்நுட்ப வல்லுநர்கள் அந்தப் பணிக்கான விண்கலத்தை வடிவமைத்து உருவாக்க முடியும். கோடார்டு  அறிவியலாளர் ஜான் சி. மாதர் 2006 ஆம் ஆண்டு இயற்பியலுக்கான நோபல் பரிசை COBE பற்றிய தனது பணிக்காக பகிர்ந்து கொண்டார்.

கோடார்டு விண்வெளி பறப்பு மையம் இரண்டு விண்வெளிப் பயணக் கண்காணிப்பு, தரவு கையகப்படுத்தல்  வலைப்பிணையங்களை ( விண்வெளி  வலைப்பிணையம், புவியருகு வலைப்பிணையம் ) இயக்குகிறது, மேம்பட்ட விண்வெளி, புவி அறிவியல் தரவு தகவல் அமைப்புகளை உருவாக்கிப் பேணுகிறது; தேசிய கடல், வளிமண்டல மேலாண்மைக்கான (NOAA) செயற்கைக்கோள் அமைப்புகளை உருவாக்குகிறது.

## வரலாறு.

## மேலும் காண்க

* கோடார்டு புவிக் கண்காணிப்பு அமைப்பு
* மார்சல் விண்வெளி விமான மையம்
* தாரைச் செலுத்த ஆய்வகம்

## மேற்கோள்கள்

## வெளி இணைப்புகள்

* 
* Latest Goddard News
* Goddard Employees Welfare Association (GEWA)
* Goddard Fact Sheets
* Cleanroom webcam
* Goddard Visitor Center
* Goddard Scientific Visualization Studio
* Katherine Johnson Independent Verification and Validation (IV&V) Facility
* ''Dreams, Hopes, Realities: NASA's Goddard Space Flight Center, The First Forty Years'' by Lane E. Wallace, 1999 (full on-line book)
* Goddard Amateur Radio Club  WA3NAN is known worldwide for their HF retransmissions of space flight missions.
* The Goddard Homer E. Newell Memorial Library
* ''NASA Goddard Space Flight Center''  Documentary produced by WETA-TV – aired in 2008

பகுப்பு:காணொளிக் கோப்பு உள்ள கட்டுரைகள்
பகுப்பு:நாசா
மனோகர் தாசு

**மனோகர் தாசு** (*Manohar Das*) 1582-1624 ஆம் ஆண்டுகள் காலத்தில் முகலாயர் பாணியில் ஓவியம் தீட்டிய ஓர் இந்து ஓவியர் ஆவார். மனோகர் அல்லது மனுகர் என்ற பெயராலும் இவர் அறியப்பட்டார். 

மனோகரின் தந்தை பசவன், மனோகர் வளர்ந்த முகலாயப் பேரரசரின் அரசவையில் தலைமை ஓவியராக இருந்தார். தந்தை இவருக்கு ஓவியக்கலையை பற்றி இவருக்கு  அறிவுறுத்தியிருக்கலாம், பின்னர் மனோகர் அரசவை  ஓவியராகவும் ஆனார். இவரது ஆரம்பகால படைப்புகள் அக்பருக்காக வரையப்பட்டன,  பின்னர் இவர் அக்பரின் மகனும் வாரிசுமான சகாங்கீருக்காக வரைந்தார், மனோகரின் படைப்புகள் அரச குடும்பங்களையும் அரசவை  வாழ்க்கையையும் பெரும்பாலும் சித்தரித்தன. மனோகர் தாசின் சில படைப்புகளை பிரித்தானிய  அருங்காட்சியகம் மற்றும் விக்டோரியா மற்றும் ஆல்பர்ட்டு அருங்காட்சியகங்களில்  காணலாம்.

## மேற்கோள்கள்

## மேலும் படிக்க

*  (see index: p.&nbsp;148-152; plate 13)
* The Emperors' album: images of Mughal India, an exhibition catalog from The Metropolitan Museum of Art (fully available online as PDF), which contains material on Manohar Das

பகுப்பு:முகலாயப் பேரரசு
பகுப்பு:ஓவியர்கள்
பாராடோக்சோதெரா

**பாராடோக்சோதெரா** (*Paratoxodera*) என்பது டாக்சோடெரிடே மற்றும் இனக்குழு டாக்சோடெரினி குடும்பத்தில் கும்பிடுபூச்சி பேரினமாகும். இப்பேரினச் சிற்றினங்கள் இந்தோசீனா மற்றும் மலேசியாவில் காணப்படுகின்றன.

## மேற்கோள்கள்
*மாண்டோடியா சிற்றினங்கள்*

* *பாராடோக்சோதெரா போர்னியானா* பீயர், 1931
* *[[மலேசிய இராட்சத குச்சி கும்பிடுபூச்சி|பாராடோக்சோதெரா கோர்னிகோலிசு]]* வூட்-மேசன், 1889 (வகை இனங்கள்)
* *பாராடோக்சோதெரா கிக்லியோடோசி* ராய், 2009
* *பாராடோக்சோதெரா மார்ஷலே* ராய், 2009
* *பாராடோக்சோதெரா மெகிட்டி* உவரோவ், 1927
* *பாராடோக்சோதெரா பாலிகாந்தா* ராய், 2009

## மேற்கோள்கள்

## வெளி இணைப்புகள்
*

பகுப்பு:கணுக்காலி பேரினங்கள்
அலோர் ஸ்டார் தொடருந்து நிலையம்

**அலோர் ஸ்டார் தொடருந்து நிலையம்** (ஆங்கிலம்: *Alor Setar Railway Station* மலாய்: *Stesen Keretapi Alor Setar*); சீனம்: 亚罗士打火车站) என்பது தீபகற்ப மலேசியா, கெடா மாநிலத்தின் தலைநகரமான அலோர் ஸ்டார் நகரில் உள்ள ஒரு தொடருந்து நிலையம் ஆகும். இந்த நிலையம் அலோர் ஸ்டார் மற்றும் அதன் சுற்றுப்புறங்களுக்குச் சேவை செய்கிறது.

மலாயா மேற்கு கடற்கரை தொடருந்து வழித்தடம் எனும் தீபகற்ப மலேசிய மேற்கு கரை வழித்தடத்தில் (*KTM Wast Coast Railway Line*), கெடா மாநிலத்தின் தலைநகரமான அலோர் ஸ்டார் மாநகரில் இந்த நிலையம் உள்ளது.

## பொது

 -  மின்மயமாக்கல்; மற்றும் இரட்டை தண்டவாளத் திட்டத்தின் ஒரு பகுதியாக அலோர் ஸ்டார் நகரில் புதிய தொடருந்து நிலையம் கட்டப்பட்டது. 2015-ஆம் ஆண்டில் செயல்படத் தொடங்கிய இந்த நிலையம், கேடிஎம் இடிஎஸ்; கேடிஎம் கொமுட்டர் நிறுவனங்களின் தொடருந்துகளால் சேவை செய்யப் படுகிறது.

புதிய நவீன நிலையத்தைக் கட்டுவதற்கு வசதியாக, தனித்துவமான கடிகாரக் கோபுரத்துடன் கூடிய பழைய தொடருந்து நிலையம், 29 ஜனவரி 2013-இல் மூடப்பட்டது.

### தற்காலிக நிலையம்

பழைய நிலையத்திற்கு எதிரே ஒரு தற்காலிக நிலையம், தஞ்சோங் பெண்டகாரா சாலையில் கட்டப்பட்டது. அந்தத் தற்காலிக நிலையம், 12 ஜூன் 2014-இல் புதிய நிலையம் செயல்படத் தொடங்கும் வரை செயல்பாட்டில் இருந்தது. 

பழைய நிலையம் பாதுகாக்கப்பட்டு வடுகிறது. தற்போது உணவகம் மற்றும் சிற்றுண்டி சாலையாக மாற்றப்பட்டுள்ளது.

### இந்து ஆலயம்

2020-ஆம் ஆண்டில், தொடருந்து நிலையத்தின் நுழைவாயிலில் அமைந்திருந்த நூற்றாண்டு பழமையான இந்து ஆலயம், சாலைத் திட்டத்திற்கு வழி வகுக்கும் வகையில் இடிக்கப்பட்டது. 

20-ஆம் நூற்றாண்டின் முற்பகுதியில் பட்டர்வொர்த் நகரில் இருந்து வடக்கு எல்லைக்கு தொடருந்து வழித்தடங்களை அமைத்த இந்திய தொழிலாளர்களால் அந்த ஆலயம் கட்டப்பட்டது.

இந்த ஆலயம் 2011-இல் மலேசியத் திரைப்படமான ’ஓம்பாக் ரிண்டு’ (*Ombak Rindu*) எனும் திரைப்படத்தில் இடம்பெற்று உள்ளது.

## மேற்கோள்கள்

## மேலும் காண்க

* அலோர் ஸ்டார்
* அலோர் ஸ்டார் மாநகராட்சி
* அலோர் ஸ்டார் (மக்களவை தொகுதி)
* அலோர் ஸ்டார் வானூர்தி நிலையம்
* மலேசியா-தாய்லாந்து எல்லை

## வெளி இணைப்புகள்
* Keretapi Tanah Melayu Official Website

பகுப்பு:கெடா மாநிலத்தின் தொடருந்து நிலையங்கள்
பகுப்பு:கேடிஎம் இடிஎஸ் தொடருந்து நிலையங்கள்
நேரு அறிவியல் தொழில்நுட்ப அருங்காட்சியகம்

**நேரு அறிவியல் தொழில்நுட்ப அருங்காட்சியகம்** (*Nehru Museum of Science and Technology*) என்பது இந்தியாவின் மேற்கு வங்கத்தில் உள்ள காரக்பூரில் உள்ள அருங்காட்சியகம் ஆகும். இது 1990-ல் ஹிஜ்லி தடுப்பு முகாம் கட்டிடத்தில் நிறுவப்பட்டது. பின்னர் இந்திய தொழில்நுட்பக் கழகம்-காரக்பூர் பாரம்பரிய கட்டிடத்திற்கு மாற்றப்பட்டது. இக்கட்டடம் ஹிஜ்லி சகீத் பவன் என்று பெயரிடப்பட்டது. 1930களில் சுதந்திரப் போராட்ட வீரர்களைக் காவலில் வைக்க இந்தியாவில் பிரித்தானிய ஆட்சியாளர்களால் பைசண்டைன் கட்டிடக்கலைக்கு ஒத்ததாக இருக்கும் இந்த அற்புதமான கட்டிடம் பயன்படுத்தப்பட்டது.

## கட்டிட வரலாறு
அந்த நாட்களில் நாடு முழுவதும் சில தடுப்பு முகாம்கள் இருந்தபோதிலும், சிறை வளாகத்திற்குள் காவல்துறையின் துப்பாக்கிச் சூட்டில் இரண்டு கைதிகள் இறந்ததைக் கண்டது ஹிஜ்லி தடுப்பு முகாம் மட்டுமே. இரவீந்திரநாத் தாகூர், சுபாஷ் சந்திர போஸ் மற்றும் பல முக்கிய தேசிய பிரமுகர்கள் தங்கள் கோபத்தைப் பதிவு செய்ய, இந்த சம்பவம் கடுமையான எதிர்ப்பிற்கு வழிவகுத்தது. சுதந்திரத்திற்குப் பிறகு, இந்த கட்டிடம் முதல் இந்திய தொழில்நுட்ப நிறுவனம் (ஆரம்பத்தில் உயர் தொழில்நுட்ப நிறுவனம் என்று அறியப்பட்டது) அமைக்கப் பயன்படுத்தப்பட்டது.

## அருங்காட்சியகத்தின் உள்ளடக்கங்கள்
நேரு அறிவியல் தொழில்நுட்ப அருங்காட்சியகத்தில் இந்தியா முழுவதும் உள்ள பல்வேறு நிறுவனங்கள் மற்றும் அமைப்புகளிடமிருந்து சேகரிக்கப்பட்ட தொழில்நுட்ப மாதிரிகள் உட்படப் பல உட்புற கண்காட்சிகள் உள்ளன. அருங்காட்சியகத்திற்கு வெளியே உள்ள பூங்காவில் 14 திறந்தவெளி விளக்ககாட்சிகள் மற்றும் போர் விமானம் மற்றும் நீராவி இயந்திரம் உட்பட வெளிப்புற கண்காட்சிகள் உள்ளன. இந்த அருங்காட்சியகத்தில் நிறுவனம் மற்றும் மிட்னாபூர் மாவட்டத்தின் வரலாறு தொடர்பான ஆவணங்களைக் காண்பிக்கும் ஒரு காப்பக அறை உள்ளது.

## மேலும் பார்க்கவும்

* சுவாமி விவேகானந்தர் கோளரங்கம், மங்களூர்

## வெளி இணைப்புகள்

* நேரு அறிவியல் மையத்தின் அதிகாரப்பூர்வ தளம்
* இந்திய தொழில்நுட்பக் கழகத்தில் நேரு அருங்காட்சியகம்

## மேற்கோள்கள்

பகுப்பு:மேற்கு வங்க அருங்காட்சியகங்கள்
பகுப்பு:இந்தியாவிலுள்ள அறிவியல் அருங்காட்சியகங்கள்
அந்தராங் பாலின சுகாதார தகவல் கலைக்கூடம்

**அந்தராங் பாலின சுகாதார தகவல் கலைக்கூடம்** (*Antarang – Sex Health Information Art Gallery*) என்பது **அந்தராங் அருங்காட்சியகம்** என்றும் அழைக்கப்படுகிறது. இது மனித உடல், பாலியல் மற்றும் எயிட்சு பற்றி இளைஞர்களுக்கும் முதியவர்களுக்கும் கற்பிப்பதற்காக அர்ப்பணிக்கப்பட்டது. தெற்காசியாவிலேயே உள்ள இந்த வகையான அருங்காட்சியகம் இதுவாகும். எயிட்சு நோயாளிகள் அதிகரித்ததைத் தொடர்ந்து பெருநகர மும்பை மாநகராட்சி மற்றும் மும்பை மாவட்ட எயிட்சு கட்டுப்பாட்டுச் சங்கம் & மருத்துவர் பிரகாஷ் சாரங் ஆகியோரின் கூட்டு முயற்சியின் விளைவாக 2002ஆம் ஆண்டு மும்பையில் இந்த அருங்காட்சியகம் நிறுவப்பட்டது. 2008ஆம் ஆண்டில், இந்த அருங்காட்சியகத்தினை சுற்றுலா நகரமான கோவாவுக்கு மாற்றத் திட்டமிடப்பட்டது, அங்கு சாரங் தனது பணிக்கு நல்ல வரவேற்பு கிடைக்கும் என்று நம்பினார். இருப்பினும், 2013ன் நிலவரப்படி, அது இன்னும் திறக்க வாய்ப்பில்லாமல் உள்ளது.

இந்த அருங்காட்சியகத்தின் சேகரிப்பில் இனப்பெருக்க செயல்முறையின் காட்சி, பாதுகாப்பான பாலுறவு முட்டுகள் மற்றும் பால்வினை நோய்களின் பல முழுமையான படங்கள் உள்ளன. கூடுதலாக, 20 சிற்பங்கள் கண்காட்சியின் ஒரு பகுதியாகவும் உள்ளன. இவை பார்வையாளர்களுக்கு மனித வடிவம், உடலுறவு மற்றும் எயிட்சு பற்றிக் கற்பிக்கின்றன. அருங்காட்சியகம் உள்ளூர் குழுக்களுக்கு பாலியல் கல்வியினைக் கற்பித்து வருகின்றது. இதன் வழக்கமான வாடிக்கையாளர்கள் விபச்சாரிகள் மற்றும் அவர்களின் வாடிக்கையாளர்கள் ஆவர்.

## மேற்கோள்கள்

பகுப்பு:இந்தியாவிலுள்ள அறிவியல் அருங்காட்சியகங்கள்
பகுப்பு:மும்பையிலுள்ள அருங்காட்சியகங்கள்
கோல்கர் அருங்காட்சியகம்

thumb| கோல்கர் அருங்காட்சியகம்
thumb| உட்புறம்
**கோல்கர் அருங்காட்சியகம்** (*Golghar Museum*) இந்தியாவின் போபாலில் உள்ள ஒரு அருங்காட்சியகம் ஆகும். இது நவாப் காலத்திலிருந்து பல்வேறு கலைப்பொருட்கள், கைவினைப்பொருட்கள் மற்றும் சமூக வாழ்க்கையைக் காட்சிப்படுத்துகிறது. இந்த அருங்காட்சியகம் ஏப்ரல் 2013-ல் கலாச்சார அமைச்சர் இலட்சுமிகாந்த் சர்மாவால் திறந்து வைக்கப்பட்டது. இங்குள்ள முக்கிய சேகரிப்புகள் போபால் இராச்சியத்தின் கலாச்சார மற்றும் அரசியல் வரலாற்றைக் குறிக்கின்றன.

## மேற்கோள்கள்


பகுப்பு:மத்தியப் பிரதேச அருங்காட்சியகங்கள்
மலாய் குருகு

**மலாய் குருகு**  (*Malayan night heron*, also known as *Malaysian night heron* and *tiger bittern*  ) என்பது ஒரு நடுத்தர அளவிலான ஹெரான் ஆகும். இது தெற்கு மற்றும் கிழக்கு ஆசியாவில் காணப்படுகிறது.

## பரவலும் வாழ்விடமும்
மலாய் குருகானது இந்தியா, இலங்கை, புரூணை, நேபாளம், மியான்மர், வங்காளதேசம், கம்போடியா, லாவோஸ், வியட்நாம், தாய்லாந்து, மலேசியா, சிங்கப்பூர், சீனா, இந்தோனேசியா, பிலிப்பீன்சு, தைவான் யப்பான் ஆகிய நாடுகளில் கண்டறியப்பட்டுள்ளது. இது சிலசமயம் கிறிஸ்துமசு தீவு மற்றும் பலாவுவில் தற்செயலாக வந்து செல்கிறது.  இவை பரவியுள்ள எல்லை 1,240,000 கிமீ 2 என மதிப்பிடபட்டுள்ளது.  இந்த பறவை காடுகள், நீரோடைகள், சதுப்பு நிலங்களில் காணப்படுகிறது. 
thumb| தைவானின் சிஞ்சுவில் ஒரு மலாய் குருகு 
## விளக்கம்
மலாய் குருகு  சுமார்   நீளமுள்ளது.  இறக்கைகள் விரித்த நிலையில் இப்பறவையின் அகலம் சுமார்  ஆகும் .   இதன் அலகு பருத்து குட்டையாக இருக்கும். இதன் கழுத்தும்,  மார்பகமும் செம்பழுப்பு நிறத்தில் இருக்கும். கழுத்தின் மையத்தில் இருந்து மார்பகத்திற்குக் கோடுகள் செல்கின்றன.  உடலின் மேல்பகுதி நல்ல செம்பழுப்பு  நிறத்தில் உள்ளது. பறக்கும்  இறகுகள் கருப்பு நிறத்தில் இருக்கும்.  தலை உச்சி கருப்பு, கன்னம் வெள்ளை, கண்கள் மஞ்சள், அலகு வெளிர் சாம்பல் நிறத்திலும், கால்கள் பசுமை தோய்ந்த பழுப்பு நிறத்தில் இருக்கும்.  இவை இளம் பருவத்தில் சாம்பல் நிறத்தில் இருந்து செம்பழுப்பு நிறத்தில் இருக்கும். மேலும் புள்ளிகள் மற்றும் சிறு வரிகள் கொண்டிருக்கும். 
thumb| இளம் வயதில் பறவை
thumb| மலாய் குருகு (கோர்சாசியஸ் மெலனோலோபஸ்)

## உயிரியல்
மலாய் குருகு பொதுவாக தனித்து இருக்கும். இது மரங்களில் தங்கி, திறந்த வெளியில் உணவு தேடுகிறது.  இதன் மிகவும் பொதுவான உணவு மண்புழுக்கள் மற்றும் தவளைகள் ஆகும். சில சமயங்களில் இது மீன்களை உண்ணும்.  இதன் செரிக்கப்படாத எச்சத்தை ஆய்வு செய்ததில் அதில் ஊர்வன, நத்தை, பூரான், சிலந்தி, நண்டு, பூச்சிகள் போன்றவற்றின் பாகங்கள் கண்டுபிடிக்கப்பட்டன. 

## பாதுகாப்பு
இந்த பறவை ஒரு பெரிய வாழும் பரப்பைக் கொண்டுள்ளது. மேலும்  இதன் உலகளாவிய எண்ணிக்கை 2,000 முதல் 20,000  வரை இருக்கலாம் என கருதப்படுகிறது. இதன் எண்ணிக்கைப் போக்கு தெரியவில்லை, ஆனால் இது தீவாய்ப்பு இனங்கள் என்ற நிலைக்கான அளவுகோல்களை நிறைவு செய்யவில்லை. 

## மேற்கோள்கள்

## வெளி இணைப்புகள்

* BirdLife Species Factsheet
பகுப்பு:நேபாளப் பறவைகள்
பகுப்பு:வடகிழக்கு இந்தியப் பறவைகள்
பகுப்பு:தென்னிந்தியப் பறவைகள்
பகுப்பு:தென்கிழக்காசியப் பறவைகள்
எக்சுக்கதிர் உடனொளிர்வு

**எக்சுக்கதிர் உடனொளிர்வு** *(X-ray fluorescence)* என்பது உயர் ஆற்றல் எக்ஸ் - கதிர்கள் அல்லது காமா கதிர்களால் கிளர்த்தப்படும்போது, கிளர்த்தப்பட்ட ஒரு பொருளிலிருந்து வெளிவரும் " இரண்டாம் நிலை " (அல்லது உடனொளிர் ) எக்சுக்கதிர் பாங்கு உமிழ்வு ஆகும். இந்த நிகழ்வு தனிமப் பகுப்பாய்வுக்கும் வேதியியல் பகுப்பாய்வுக்கும் பரவலாகப் பயன்படுத்தப்படுகிறது . குறிப்பாக உலோகங்கள் , கண்ணாடி, வெங்களிப்பாண்டங்கள் ஆய்விலும், கட்டிடப் பொருட்களின் ஆய்விலும் , புவி வேதியியல் , தடயவியல் அறிவியல் , தொல்லியல்யாய்விலும் ஓவியங்கள் போன்ற கலைப் பொருட்களின் ஆராய்ச்சியிலும் பயன்படுத்தப்படுகிறது. 

## மேற்கோள்கள்

## வெளி இணைப்புகள்
* 

பகுப்பு:அணு இயற்பியல்
பகுப்பு:அறிவியல் நுட்பங்கள்
பகுப்பு:நிறமாலையியல்
நீதித்துறை அருங்காட்சியகம், ஒரிசா உயர்நீதிமன்றம்

**நீதித்துறை அருங்காட்சியகம், ஒரிசா உயர்நீதிமன்றம்** (*Museum of Justice, Orissa High Court*) என்பது ஒடிசாவில் நீதித்துறையின் கடந்த காலத்திலிருந்து இன்று வரையிலான பயணத்திற்கு அர்ப்பணிக்கப்பட்ட அருங்காட்சியகமாகும். இந்த அருங்காட்சியகத்தில் பிரித்தானிய இராச்சியம் தொடங்கி இந்தியச் சட்ட அமைப்பு பற்றிய பல்வேறு பொருள்கள் காட்சிப்படுத்தப்பட்டு உள்ளன. இந்த அருங்காட்சியகம் ஒடிசாவில் சட்ட அமைப்பின் பரிணாம வளர்ச்சியைக் காட்டுகிறது.

## வரலாறு
அருங்காட்சியகத்தைப் புதுப்பிக்கும் யோசனை ஒரிசா உயர் நீதிமன்றத்தின் தலைமை நீதிபதி (2023) முனைவர் எசு. முரளிதர் என்பவருடையது. ஒரிசா உயர் நீதிமன்றத்தின் தலைமை நீதிபதி முனைவர் எசு. முரளிதர் தலைமையில், இந்த அருங்காட்சியகம் புதுப்பிக்கப்பட்டு, ஒடிசா ஆளுநர் பேராசிரியர் கணேசிலால் அவர்களால் மீண்டும் 2023 பிப்ரவரி 25 அன்று திறக்கப்பட்டது. இந்த அருங்காட்சியகத்தில் 1500 பொருட்கள் உள்ளன. இந்த அருங்காட்சியகத்தில் பல்வேறு வகையான பொருட்கள் உள்ளன. ஒடிசாவின் சுதந்திரப் போராட்ட வீரர்களின் விசாரணை மற்றும் தண்டனை தொடர்பான பல கோப்புகளும், புகைப்படங்களும் அருங்காட்சியகத்தின் ஒரு பகுதியாக உள்ளன. அருங்காட்சியகத்தின் கருப்பொருள் மாடங்கள் ஒரிசா உயர் நீதிமன்றத்தின் எண்ணிம காலவரிசை மற்றும் நீதிமன்றத்தின் புகைப்படம் மற்றும் வரைகலை மாதிரி மற்றும் தொடக்கத்திலிருந்து அதன் வளர்ச்சி ஆகியவை உள்ளன.

"இது உலகின் எட்டாவது அதிசயம். இதைச் சுற்றி வரும்போது நாடு பெருமைப்படும்" எனப் பேராசிரியர் கணேஷி லால் அருங்காட்சியகத்தைத் திறந்து வைத்து உரையாற்றும் போதே  தெரிவித்தார்.

இந்த அருங்காட்சியகம் கட்டாக்கில் உள்ள குயிலா கோட்டையில், பாராபதி குயிலா (கோட்டை) வரலாற்று சிறப்பு வாய்ந்த வளாகத்திற்குள் அமைந்துள்ளது.

## கண்காட்சிகள்
அருங்காட்சியகத்தில் உள்ள சில குறிப்பிடத்தக்கப் பொருட்கள்:

* ஒடிசாவின் புகழ்பெற்ற வழக்கறிஞர்களின் பட்டியல்
* இலட்சுமண நாயக் தண்டனை வழக்கு
* மாதிரி நீதிமன்றம்
* முன்னாள் தலைமை நீதிபதிகளின் புகைப்படங்கள்
* நீதிமன்ற ஆடைகள் மற்றும் நீதிபதிகளின்  பயன்படுத்தும் தாங்கிகள்

## அதிகாரப்பூர்வ இணையதளம்

* ஒரிசா உயர் நீதிமன்றம்

## மேற்கோள்கள்

பகுப்பு:இந்திய உச்ச நீதிமன்றம்
பகுப்பு:ஒரிசா அருங்காட்சியகங்கள்
மலபார் குக்குறுவான்

**மலபார் குக்குறுவான்**(*Malabar barbet*)(*சைலோபோகன் மலபாரிகசு*) என்பது இந்தியாவின் மேற்குத் தொடர்ச்சி மலையைப் பூர்வீகமாகக் கொண்ட ஆசியக் குக்குறுவான் ஆகும் இது முன்பு கிரிம்சன்-மார்பு குக்குறுவான் (*சைலோபோகன் ரூப்ரிகாபில்லசு*) இனமாகக் கருதப்பட்டது. இது சில இடங்களில் செம்மார்புக் குக்குறுவான் (*சைலோபோகன் கீமாசெபலா*) வரம்பில் காணப்படுகிறது. ஆனால் இவற்றின் ஓசை விரைவானதாக உள்ளது.

## விளக்கம்
இடது|thumbtime=1|thumb| கோடிகாவ் என். பி. கோவா, இந்தியா நவம்பர் 1997
பிற சிற்றினங்களைக் காட்டிலும் விரைவாக ஒலிக்கும் அழைப்பினை இவைக் கொண்டுள்ளன.

## பரவலும் வாழிடமும்
இந்தச் சிற்றினம் மேற்குத் தொடர்ச்சி மலைகளில் கோவாவின் தெற்கிலிருந்து கேரளாவின் தென்பகுதி வரை ஈரமான பசுமையான காடுகளில் முக்கியமாகக் கடல்மட்டத்திலிருந்து 1200 மீட்டர் உயரமான பகுதிகளில் காணப்படுகிறது. காபி தோட்டங்களிலும் இவை காணப்படுகின்றன. இவை பெரும்பாலும் பழம்தரும் *பிகசு* சிற்றினங்கள், பச்சைப் புறா மற்றும் மைனாக்களின் மந்தைகளுடன் காணப்படுகின்றன.

## நடத்தை மற்றும் சூழலியல்
இடது|thumb| ''எரித்ரினா''

### இனப்பெருக்கம்
இந்த பறவைகள் பொதுவாக இனப்பெருக்க காலத்தில் இணையாகக் காணப்படுகின்றன. ஆனால் இனப்பெருக்கம் இல்லாத பருவத்தில் கூட்டமாக இருக்கும். பறக்கும் போது, இவற்றின் நேரான மற்றும் விரைவான பறக்கும் பண்பு வானம்பாடிகளை ஒத்திருக்கும். இனப்பெருக்க காலம் முக்கியமாக மழைக்கு முன்னதாக பிப்ரவரி-மார்ச் ஆகும். கூடுகளை மெல்லிய கிளைகளின் அடிப்பகுதியில் அமைக்கின்றது. கூடமைக்க சுமார் 18 நாட்கள் ஆகும். இந்த கூடு துளைகள் பெரும்பாலும் பெரிய குக்குறுவான்களால் அழிக்கப்படுகின்றன. இவை துளையைப் பெரிதாக்க முயற்சி செய்யலாம். ஒவ்வொரு ஆண்டும் ஒரு கூட்டினை அமைக்கின்றது. ஒருமுறை இரண்டு முட்டைகள் வரை இடப்படுகின்றன. இவை 14 முதல் 15 நாட்கள் வரை அடைகாக்கும். முட்டைகள் பனை அணில்களால் (*[[பன்னாம்புலசு|பன்னம்புலசு]]* சிற்றினம்) வேட்டையாடப்படலாம். மேலும் இவை பொதுவாக முதிர்ச்சியடைந்த பறவைகளால் துரத்தப்படுகின்றன. குஞ்சு பொரிக்காத முட்டைகள் பெற்றோர்களால் அகற்றப்படுகின்றன. முதல் வாரத்தில் குஞ்சுகளுக்குப் பூச்சிகள் கொடுக்கப்பட்டு அதன் பிறகு பழங்கள் கொடுக்கப்படும். சுமார் 35 நாட்களில் குஞ்சுகள் கூட்டைவிட்டு வெளியேறும்.

### உணவு
இந்த சிற்றினம் முக்கியமாகப் பழங்களை உண்கிறது. ஆனால் சில சமயங்களில் புழுக்கள், கறையான்கள், எறும்புகள் மற்றும் சிறிய கம்பளிப்பூச்சிகளை உண்ணுகிறது. கேரளாவில், பழம்தரும் மரங்கள் முக்கியமாக *அத்தி* சிற்றினங்கள், குறிப்பாக *பைகசு ரெட்டூசா*, *[[கல்லத்தி|பைகசு கிப்போசா]]* மற்றும் *பைகசு சைலா* ஆகும். சிறிய பழங்களை உண்ணும் போது, இவை பழங்களை முழுவதுமாக விழுங்குவதற்குப் பதிலாக, கொத்தி உண்ணும். இனப்பெருக்கம் செய்யாத பருவத்தில், இவை பல்வேறு சிற்றினங்களுடன் உணவு தேடும் மந்தைகளுடன் இணைகின்றன. 

## மேற்கோள்கள்


## பிற ஆதாரங்கள்

* Yahya,HSA (1990) கிரிம்சன் த்ரோட்டட் பார்பெட்டின் உணவுத் தேவை. உயிரியல் பூங்காவின் அச்சுப் பத்திரிகை 5(11):7
* யாஹ்யா, எச்எஸ்ஏ (1980) பார்பெட்ஸின் சூழலியல் மற்றும் உயிரியலின் ஒப்பீட்டு ஆய்வு, மெகலைமா எஸ்பிபி. (கேபிடோனிடே: பிசிஃபார்ம்ஸ்) கேரளாவின் பெரியார் புலிகள் சரணாலயத்தில் உள்ள *மெகலைமா விரிடிஸ்* (போடார்ட்) மற்றும் *எம். ரூப்ரிகாபிலா மலாபரிகா* (பிளைத்) ஆகியவற்றிற்கு சிறப்புக் குறிப்புடன். Ph. D. ஆய்வறிக்கை, பம்பாய் பல்கலைக்கழகம்.

## வெளி இணைப்புகள்

* இணைய பறவை சேகரிப்பு

பகுப்பு:காணொளிக் கோப்பு உள்ள கட்டுரைகள்
பகுப்பு:தென்னிந்தியப் பறவைகள்
பகுப்பு:குக்குறுவான்
கரும்பட்டை குக்குறுவான்

**கரும்பட்டை குக்குறுவான்** (*Black-banded barbet*)(*சைலோபோகன் ஜாவானென்சு*) என்பது மெகலைமிடே குடும்பத்தைச் சேர்ந்த ஒரு பறவை சிற்றினமாகும். இது சாவகம் மற்றும் பாலி தீவுகளில் மட்டுமே காணப்படும் அகணிய உயிரி.

கரும்பட்டை குக்குறுவானின் இயற்கையான வாழ்விடங்கள் மிதவெப்பமண்டல அல்லது வெப்பமண்டல ஈரமான தாழ் நில காடுகள் மற்றும் மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும். இது வாழ்விட இழப்பால் அச்சுறுத்தப்படுகிறது.

## மேற்கோள்கள்
இந்தோசீனா குக்குறுவான்

**இந்தோ சீனா குக்குறுவான்** (*Indochinese barbet*)  என்பது **அன்னம் குக்குறுவான்** என்றும் அழைக்கப்படுவது (***Psilopogon annamensis ***(சைலோபோகன் அன்னாமென்சிசு)), மெகலைமிடே குடும்பத்தைச் சேர்ந்த பறவை சிற்றினம் ஆகும். இது வெப்பமண்டல மற்றும் மிதவெப்பமண்டல காடுகளில் வாழ்கிறது. இது லாவோஸ், வியட்நாம் மற்றும் கம்போடியாவில் காணப்படுகிறது. இது கரும்புருவ குக்குறுவானின் துணையினமாகக் கருதப்பட்டது.

## மேற்கோள்கள்

பகுப்பு:குக்குறுவான்
எக்சுக்கதிர் உமிழ்வு கதிர்நிரல் பதிப்பி

**எக்சுக்கதிர் உமிழ்வு கதிர்நிரல் பதிப்பி** (X - ray emission spectroscopy) என்பது எக்சுக்கதிர் கதிர்நிரல் பதிப்பியின்  ஒரு வடிவமாகும் , இதில் எக்சுக்கதிரின் கதிர்நிரல் வரிகள் , எக்சுக்கதிர் வரி ஆற்றல்,  அதன் கிளை விகிதங்களின் மீது  வேதியியல் சூழலின் தாக்கத்தை பகுப்பாய்வு செய்யபோதுமான சிறப்பு பிரிதிறனுடன் அளக்கப்படுகின்றன. இது  மின்னன்களை அவற்றின் கூட்டிலிருந்து வெளியேறும் படி கிளரச் செய்து, மீளிணையும் மின்னன்களில் இருந்து உமிழப்படும் ஒளியன்களைக் கணித்து செய்யப்படுகிறது.  
வலது|thumb|250x250px| படம்.1: கே-பீட்டா முதன்மை வரியும் வி 2 சியும்
பல வகையான XES அமைப்புகள் உள்ளன.  அவற்றில் ஒருவகை,  ஒத்ததிர்வு அல்லாத XES (XES) எனப்படும், இவ்வகையில்  K_{\beta}- அளவீடுகளும்  இணைதிறம் முதல் அகடு வரையிலான (VtC/V2C) - அளவீடுகளும்  மேலும் (K_{\alpha})- அளவீடுகளும் அடங்கும்;  மற்றொரு வகை, ஒத்ததிர்வு XES (RXES அல்லது RIXS) எனப்படும்;, இதில் XXAS+XES 2d-அளவீடு, உயர் பிரிதிறன் XAS, 2p3d RIXS,  இணைந்த மொசாபவுர் XES- அள்விடுகள் ஆகியவை அடங்கும். கூடுதலாக, *மென் எக்சுக்கதிர் உமிழ்வு கதிர்நிரல் பதிப்பி* (SXES)  பொருட்களின் மின்னன் அமைப்பைத்தீர்மானிக்க பயன்படுத்தப்படுகிறது.

## வரலாறு
முதல் XES சோதனைகள் 1924 இல்  இலிந்து,   இலந்துகிசுட்டு ஆகியோரால் வெளியிடப்பட்டன 
வலது|thumb|330x330px|படம்.2: ஆற்றல் நிலை வரைபடம் கே-வரிகள்

## மேலும் காண்க

* எக்ஸ்ரே உறிஞ்சுதல் கதிர்நிரல் பதிப்பி

## மேற்கோள்கள்

## வெளி இணைப்புகள்

* மென்மையான எக்ஸ்ரே உமிழ்வு ஸ்பெக்ட்ரோஸ்கோபி - விளக்கம் at beamteam.usask.ca
பகுப்பு:எக்சு-கதிர்கள்
காடப்புறா கலைக்குழு

**காடப்புறா கலைக்குழு**  (*Kadapuraa Kalaikuzhu*) 2023 ஆம் ஆண்டு ராஜா குருசாமியின் எழுத்து இயக்கத்தில் வெளிவந்த தமிழ்த் திரைப்படமாகும். இப்படத்தில் முனீஷ்காந்த் ராமதாஸ், காளி வெங்கட், மைம் கோபி, ஹரி கிருஷ்ணன் ஆகியோர் முக்கிய வேடங்களில் நடித்திருந்தனர். இப்படத்தை சக்தி சினி புரொடக்சன்ஸ் என்ற பதாகைப் பெயரில் முருகானந்தம் வீரராகவன் மற்றும் சண்முகப்பிரியா முருகானந்தம் தயாரித்தனர். திரைப்படம் 2023 சூலை 7 அன்று திரையரங்குகளில் வெளியிடப்பட்டது.

## நடிகர்கள்
*  முனீஷ்காந்த் ராமதாஸ்
* காளி வெங்கட் 
* மைம் கோபி 
* ஹரி கிருஷ்ணன்
* சிறீலேகா இராசேந்திரன்
* சுவாதி முத்து
* சூப்பர் குட் சுப்பிரமணி
* ஆந்தகுடி இளையராசா

## தயாரிப்பு
திரைப்படத்தின் ஒளிப்பதிவை வினோத் காந்தியும் படத்தொகுப்பை இராம் கோபியும் மேற்கொண்டனர். திரைப்படத்தின் முன்னோட்டம் 2023 சூன் 19 அன்று வெளியிடப்பட்டது.

## பாடல்கள்
இப்படத்திற்கு கென்றி இசையமைத்திருந்தார்.

## வரவேற்பு
மாலை மலரின்  ஒரு விமர்சகர், "காடப்புறா கலைக்குழுவை இரசிக்க முடியும்". என்று கூறினார். தினத்தந்தியின் ஒரு விமர்சகர் "மேற்கத்திய இசையின் வருகையால் நாட்டுப்புறக் கலைகள் அழிந்து, அதை நம்பி வாழும் மக்களின் வாழ்வாதாரம் கவலைக்கிடமாகிவிட்டதைப் பற்றிய வாழ்க்கை வரலாற்றுக் கதையை இயக்குநர் இராஜா குருசாமி சொல்ல முயன்றிருக்கிறார்." என்று கூறினார். இந்து தமிழ் திசையின்  ஒரு விமர்சகர் ஐந்து மதிப்பீட்டிற்கு 2/5 மதிப்பிட்டு, "இந்தக் கலைஞர்களின் குழு கிராமியக் கலைகளின் நிலையைப் பேசுவதால் ஈர்க்கிறது" என்று எழுதினார். தினமலர் விமர்சகர் ஒருவர் ஐந்து மதிப்பீடுகளுக்கு 2/5 மதிப்பீடுகளைக் கொடுத்து கலவையான விமர்சனங்களை அளித்தார்.

## மேற்கோள்கள்

## வெளி இணைப்புகள்
* 

பகுப்பு:2023 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
போர்னிய குக்குறுவான்

**போர்னிய குக்குறுவான்** (*Bornean barbet*)(*சைலோபோகன் எக்சிமியசு*) என்பது மெகாலைமிடே குடும்பத்தில் உள்ள பறவை சிற்றினம் ஆகும். இது இந்தோனேசியா மற்றும் மலேசியாவில் காணப்படுகிறது. இங்கு இது போர்னியோ தீவில் காணப்படுகிறது. இதன் இயற்கையான வாழ்விடங்கள் அயன அயல் மண்டலம் அல்லது வெப்பமண்டல ஈரமான தாழ் நில காடுகள் மற்றும் மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும்.

## மேற்கோள்கள்
நுண் மின் எந்திர அமைப்புகள்

thumb| "மைக்ரோ எலக்ட்ரோ மெக்கானிக்கல் சிஸ்டம்ஸ்" என்ற சொல்லை முதன்முதலில் அறிமுகப்படுத்திய முன்மொழிவு 1986 இல் தர்பாவிடம் முன்வைக்கப்பட்டது.
[thumb| அலகிடும் [அலகிடு எதிர்மின்னி நுண்ணோக்கி|மின்னன் நுண்ணோக்கியின் உள்ளே ஒத்ததிரும் நுண்வளைவிட்டம்]]
**நுண் மின் எந்திர அமைப்புகள்** (*Microelectromechanical systems*)(**MEMS**) என்பன மின்னன்,  நகரும் பகுதிகளை உள்ளடக்கிய நுண் கருவிகளின் தொழில்நுட்பமாகும். நுண் மின எந்திர அமைப்புகள்  1 முதல் 100 மைக்ரோமீட்டர் அளவு (அதாவது 0.001 முதல் 0.1மிமீ வரை)  அளவு  உறுப்புகளால் ஆனது.  நுண் மின எந்திர அமைப்புகள் பொதுவாக 20 மைக்ரோமீட்டர்கள் முதல் ஒரு மில்லிமீட்டர் வரை (அதாவது 0.02 முதல் 1.0 மிமீ வரை இருக்கும்)&nbsp;, வரிசைகளில் அமைக்கப்பட்ட  உறுப்புகள் (எ.கா. இலக்கவியல் நுண்தெறிப்புக் கருவிகள் ) 1000 மிமீ 2 அள்வுக்கு மேல் இருக்கலாம்&nbsp;  அவை வழக்கமாக தரவுகளை செயலாக்கும் ஒரு மைய அலகு ( நுண்செயலி போன்ற ஒரு ஒருங்கிணைந்த சுற்று சில்லு), சுற்றுப்புறங்களுடன் தொடர்பு கொள்ளும் பல  உறுப்புகளைக் ( நுண் உணரிகள போன்றவற்றைக்) கொண்டிருக்கும். 

நுண் மின எந்திர அமைப்புகளின்  பெரிய பரப்பு/பருமன் விகிதத்தால், பெரிய அளவு எந்திரக் கருவிகளை விட, சூழல் மின்காந்தவியலும் ( எடுத்துகாட்டாக, நிலைமின் ஊட்டங்கள், காந்தத் திருப்புமைகள்) பாய்ம இயங்கியலும் (எடுத்துகாட்டாக,  பரப்பு இழுவிசை, பிசுபிசுப்பு)  உருவாக்கும் விசைகள் வடிவமைப்பில் பயன்படுத்தப்படுகின்றன. நுண் மின எந்திர அமைப்புகளின் தொழில்நுட்பம்  மூலக்கூற்ரு மீநுண் தொழில்நுட்பங்கள் அல்லது  மூலக்கூற்று மின்னனியலில் இருந்து வேறுபட்டனவாகும்நேனெனில் பின்னவை இரன்டும் பரப்பு வேதியியலையும் கருதுத்ல வேண்டும்.

மிகச்சிறிய இயந்திரங்களின் ஆற்றல், அவற்றை உருவாக்கக்கூடிய தொழில்நுட்பம்  உருவாவதற்கு முன்பே பாராட்டப்பட்டது ( எடுத்துகாட்டாக,  இரிச்சர்ட் ஃபெய்ன்மேனின் புகழ்பெற்ற 1959 விரிவுரை , கீழே உள்ள அறைகள் நிறைய உள்ளன ). மாற்றியமைக்கப்பட்ட குறைக்கடத்திக் கருவியின் புனைவமைப்புத் தொழில்நுட்பங்களைப் பயன்படுத்திக் கருவிகள் புனையப்பட்டவுடன் நுண் மின எந்திர அமைப்புகள்  நடைமுறைக்கு வந்தது, பொதுவாக மின்னனியல் கருவிகளை உருவாக்க  இது பயன்படுகிறது.  வார்ப்பு, முலாம் பூசுதல், ஈரப் பொறித்தல் ( KOH, TMAH )  உலர் பொறித்தல் ( RIE,  DRIE), மின்னிறக்க  இயந்திரவினை (EDM), சிறிய கருவிகளை   உருவாக்கும் திறன் கொண்ட பிற தொழில்நுட்பங்கள் ஆகியவை இதில் அடங்கும்.

அவை மீநுண் அளவில் மீநுண் மின்  எந்திர அமைப்புகளாகவும் (NEMS.) மற்றும் நானோ தொழில்நுட்பமாகவும் இணைகின்றன.

## மேலும் காண்க

* நுண் மின் எந்திர அமைப்பு  உணரித் தலைமுறைகள்
* நுண் ஒளி மின் எந்திர அமைப்புகள்
* நுண் ஒளி எந்திர அமைப்புகள்
* மீநுண் மின் எந்திர அமைப்புகள் அமைப்புகள்

## மேற்கோள்கள்

## மேலும் படிக்க

*  நுண், மீநுண் நுட்ப இதழ்
* * நுண்ணமைப்புத் தொழில்நுட்பங்கள்*, வெளியீடு ஸ்பிரிங்கர் பதிப்பகம், இதழ் முகப்பு
* 

## வெளி இணைப்புகள்

* 

பகுப்பு:காணொளிக் கோப்பு உள்ள கட்டுரைகள்
பகுப்பு:மின்பொறியியல்
பகுப்பு:இயந்திரவியல்
காதர்பாட்சா என்ற முத்துராமலிங்கம்

**காதர் பாட்சா என்ற முத்துராமலிங்கம் ** 2023 இல் வெளிவந்த தமிழ்த் திரைப்படம் ஆகும். இத்திரைப்படத்தை முத்தையா எழுதி இயக்கியுள்ளார். ஜீ ஸ்டுடியோஸ் நிறுவனம் சார்பில் வெடிக்காரன்பட்டி எஸ். சக்திவேல்  தயாரித்துள்ளார். இத்திரைப்படத்திற்கு ஜி. வி. பிரகாஷ் குமார் இசையமைத்துள்ளார். ஆர்யா, ஆடுகளம் நரேன், சித்தி இத்னானி, பிரபு ஆகியோர் முக்கியக் கதாப்பாத்திரத்தில் நடித்துள்ளனர்.

## கதை மாந்தர்கள்
* ஆர்யா – காதர் பாட்சா என்ற முத்துராமலிங்கம்
* பிரபு 
* ஆடுகளம் நரேன் 
* சித்தி இத்னானி

## வெளியீடு
2023 ஆம் ஆண்டு சூன்  மாதம் 2 ஆம் தேதி இத்திரைப்படம் திரையரங்குகளில் வெளியானது.

## மேற்கோள்கள்

பகுப்பு:இந்தியத் தமிழ்த் திரைப்படங்கள்
பகுப்பு:ஆர்யா நடித்துள்ள திரைப்படங்கள்
பகுப்பு:2023 தமிழ்த் திரைப்படங்கள்
பகுப்பு:தமிழ் சண்டைத் திரைப்படங்கள்
பகுப்பு:ஜி. வி. பிரகாஷ் குமார் இசையமைத்த தமிழ்த் திரைப்படங்கள்
பகுப்பு:பிரபு நடித்த திரைப்படங்கள்
எமி பாவா

**எமி பாவா**  (*Hemi Bawa*) இந்தியாவைச் சேர்ந்த  ஓர் ஓவியரும் சிற்பியுமாவார். 1948 ஆம் ஆண்டு   இவர் பிறந்தார்.  இவரது படைப்புகளில் அக்ரைலிக்கு  மற்றும் கண்ணாடி ஓவியங்களும் மற்றும் வார்ப்பிரும்பு, கண்ணாடி இழை  மற்றும் தாமிரம் ஆகியவற்றால் செய்யப்பட்ட சிற்பங்களும்  அடங்கும்.

பாவா தில்லியில் பிறந்தார், 1962 ஆம் ஆண்டில்  ஓவியம் வரையத் தொடங்கியபோது  இவருக்கு முறையான பயிற்சி எதுவும் இல்லை  பின்னர், இவர் இசுகாண்டிநேவிய கண்ணாடி தயாரிக்கும் நுட்பங்களைப் படித்தார்.  பின்னர் அந்த ஊடகத்தில்  உலோகம், மரம் மற்றும் அக்ரைலிக்கு  ஆகியவற்றுடன் இணைந்து பணியாற்றத் தொடங்கினார். 1996 ஆம் ஆண்டில், அட்லாண்டாவில் நடைபெற்ற  1996 ஆம் ஆண்டு கோடைகால ஒலிம்பிக்கில் காட்சிப்படுத்துவதற்காக, கோகோ-கோலா ஒரு சிற்பத்தை  உருவாக்க இவரை நியமித்தது, எட்டு அடி உயரத்தில் இவர் உருவாக்கிய சிற்பம்  இப்போது நகரத்தில் உள்ள கோகோ-கோலா அருங்காட்சியகத்தில் காட்சிக்கு வைக்கப்பட்டுள்ளது.  இந்தியாவிலும் வெளிநாட்டிலும் தனி மற்றும் குழு கண்காட்சிகளை பாவா நடத்தியுள்ளார். இதில் *கண்ணாடி பரிமாண* நிகழ்ச்சி  மற்றும் தில்லியில் *இந்தியா  கலைத் திருவிழா 2012 ஆகியவை* அடங்கும்.

கலைத்துறையில் எமி பாவா  ஆற்றிய பங்களிப்புகளுக்காக இந்திய அரசு 2009 ஆம் ஆண்டு பத்மசிறீ விருதை இவருக்கு வழங்கியது. 2010 ஆம் ஆண்டில்  வெளியிடப்பட்ட அல்கா பாண்டே எழுதிய எ*மி பாவா* என்ற புத்தகத்தில் இவரது வாழ்க்கை மற்றும் படைப்புகள் ஆவணப்படுத்தப்பட்டுள்ளன   இந்தர்சித்து சிங் பாவா என்ற தொழிலதிபரைத் திருமணம் செய்து கொண்டார், மேலும் இத்தம்பதியினர் தற்போது  தில்லியில் எய்லி சாலையில் வசிக்கின்றனர்.

## மேற்கோள்கள்

## புற இணைப்புகள்
* 

## மேலும் படிக்க
* 

பகுப்பு:வாழும் மக்கள்
பகுப்பு:இந்தியப் பெண் ஓவியர்கள்
பகுப்பு:1948 பிறப்புகள்
பகுப்பு:பத்மசிறீ விருது பெற்ற கலைத் துறையினர்
பகுப்பு:தில்லி நபர்கள்